на въпросния регламент;
 г)
 „услуга“ означава всички дейности, извършвани от Агенцията, различни от задачи по сертифициране, включително доставка на стоки;
 д)
 „заявител“ означава всяко физическо или юридическо лице, което подава заявление за задача по сертифициране или услуга, предоставяна от Агенцията;
 е)
 „отчетен период“ означава повтарящ се 12-месечен период, приложим за многогодишни проекти и задачи по наблюдение. Периодът започва да тече:
 1)
 за таксите и възнагражденията, изброени в таблици 1—6 от част I на приложението — от датата, на която е получено заявлението;
 2)
 за таксите, изброени в таблица 8 от част I на приложението — на 1 юни след издаването на сертификата;
 3)
 за таксите за одобрение, изброени в таблици 9—15 от част I на приложението — от датата, на която е получено заявлението;
 4)
 за таксите за наблюдение, изброени в таблици 9—15 от част I на приложението — от датата на издаване на сертификата.
 Член 3
 Определяне на таксите и възнагражденията
 1. Таксите и възнагражденията се изискват и събират от Агенцията единствено в съответствие с настоящия регламент.
 2. В случаите, за които няма други разпоредби в настоящия регламент, таксите и възнагражденията се изчисляват по почасовата ставка, посочена в част II на приложението.
 3. Държавите членки не събират такси за задачи, които са от компетентността на Агенцията, дори когато осъществяват такива задачи от името на Агенцията. Агенцията плаща на държавите членки за задачите, които те изпълняват от нейно име.
 4. Всички такси и възнаграждения са определени и се събират в евро.
 5. Сумите, посочени в части I, II и IIa на приложението, се индексират, считано от 1 януари всяка година, спрямо процента на инфлация в съответствие с метода, посочен в част IV на приложението.
 6. Чрез дерогация от разпоредбите за таксите, посочени в приложението, таксите за задачи по сертифициране, осъществявани в рамките на двустранно споразумение между Съюза и трета държава, могат да бъдат обект на специални разпоредби, определени в съответното двустранно споразумение.
 Член 4
 Заплащане на таксите и възнагражденията
 1. Агенцията определя как се заплащат таксите и възнагражденията и при какви условия се заплащат нейните услуги и извършваните от нея задачи по сертифициране. Агенцията публикува условията на своя уебсайт.
 2. В срок от 30 календарни дни от датата, на която е получил фактурата, заявителят заплаща дължимата сума в пълен размер.
 3. В случай че Агенцията не получи заплащане по фактура след срока по параграф 2, тя може да начислява лихва за просрочване за всеки календарен ден.
 4. Лихвеният процент е процентът, прилаган от Европейската централна банка по отношение на нейните основни операции за рефинансиране, който се публикува в серия С на Официален вестник на Европейския съюз и е в сила на първия календарен ден от месеца, в който попада падежът, увеличен с осем процентни пункта.
 Член 5
 Отхвърляне или прекратяване по финансови причини
 1. Без да се засяга правилникът за дейността на Агенцията, тя може:
 а)
 да отхвърли дадено заявление, ако дължимите такси или възнаграждения не са били получени до изтичането на срока, предвиден в член 4, параграф 2;
 б)
 да отхвърли или да прекрати дадено заявление, когато има доказателства,